ข้อบังคับเจ้าพนักงานจราจรจังหวัดนครปฐม ว่าด้วยการห้ามเดินรถทุกชนิดในถนนริมคลองวัดพระงาม พ.ศ. 2553

ข้อบังคับเจ้าพนักงานจราจรจังหวัดนครปฐม
ข้อบังคับเจ้าพนักงานจราจรจังหวัดนครปฐม
ว่าด้วยการห้ามเดินรถทุกชนิดในถนนริมคลองวัดพระงาม
พ.ศ.
๒๕๕๓[๑]
 

ด้วยเทศบาลนครนครปฐม
ได้ร่วมกับหอการค้าจังหวัดนครปฐม จัดโครงการ ถนนคนเดินทวารวดีศรีนครปฐม
ได้กำหนดจุดผ่อนผันในการจำหน่ายสินค้า เพื่อเป็นการส่งเสริมอาชีพ
และรายได้ของประชาชนในถนนริมคลองวัดพระงามช่วงตั้งแต่สุดเขตรั้วโรงเรียนวัดพระงามด้านทิศตะวันออก
จนถึงสิ้นสุดเขตชุมชนริมคลองวัดพระงามบริเวณคอสะพานที่จะข้ามไปชุมชนกั๋งบ๊วย
ประกอบกับถนนดังกล่าว มีรถสัญจรไปมาน้อยและมีทางเลี่ยงได้หลายทาง

อาศัยอำนาจตามความในมาตรา ๑๓๙ (๑)
แห่งพระราชบัญญัติจราจรทางบก พ.ศ. ๒๕๒๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับข้อ ๕
ของคำสั่งของกระทรวงมหาดไทย ที่ ๓๘๗/๒๕๔๑ เรื่อง
แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒ ลงวันที่ ๑๔
สิงหาคม ๒๕๔๑
ผู้บังคับการตำรวจภูธรจังหวัดนครปฐมในฐานะเจ้าพนักงานจราจรจังหวัดนครปฐม
จึงออกข้อบังคับไว้ ดังต่อไปนี้

ข้อ ๑ ข้อบังคับนี้เรียกว่า ข้อบังคับเจ้าพนักงานจราจรจังหวัดนครปฐม
ว่าด้วยการห้ามเดินรถทุกชนิดในถนนริมคลองวัดพระงาม พ.ศ. ๒๕๕๓

ข้อ ๒ ห้ามเดินรถทุกชนิดในถนนริมคลองวัดพระงามช่วงตั้งแต่สุดเขตรั้วโรงเรียนวัดพระงาม
ด้านทิศตะวันออกจนถึงสุดเขตชุมชนริมคลองวัดพระงามด้านทิศตะวันตกบริเวณคอสะพานที่จะข้ามไปชุมชนกั๋งบ๊วยตั้งแต่วันที่
๑ พฤศจิกายน ๒๕๕๓ ถึงวันที่ ๓๑ ธันวาคม ๒๕๕๔ เฉพาะวันเสาร์ และวันอาทิตย์
ในระหว่างเวลา ๑๖.๐๐ น. ถึง ๒๒.๐๐ น.

ข้อ ๓ ข้อบังคับนี้ให้ใช้บังคับตั้งแต่วันประกาศเป็นต้นไป


ประกาศ
ณ วันที่ ๑๘ ตุลาคม พ.ศ. ๒๕๕๓
พลตำรวจตรี
พศิน นกสกุล
ผู้บังคับการตำรวจภูธรจังหวัดนครปฐม
เจ้าพนักงานจราจรจังหวัดนครปฐม















ปริยานุช/ผู้จัดทำ
๑๙
พฤศจิกายน ๒๕๕๓

ณัฐวดี/ตรวจ
๑๙
พฤศจิกายน ๒๕๕๓

[๑]
ราชกิจจานุเบกษา เล่ม ๑๒๗/ตอนพิเศษ ๑๓๐ ง/หน้า ๓๒/๑๑ พฤศจิกายน ๒๕๕๓